Rasmus Højlund
Rasmus Winther Højlund (født 4. februar 2003) er en dansk fodboldspiller, der spiller som angriber for den italienske fodboldklub Atalanta B.C.. Han har tidligere spillet i F.C. København. Rasmus Højlund har tillige spillet en række kampe på de danske ungdomslandshold.

Klubkarriere

FCK 
Højlund kom til FCK som ungdomsspiller, hvor han spillede på bl.a. klubbens U/19-hold. Han debuterede  som ungdomsspiller som 17-årig for FCK's førstehold den 25. oktober 2020 i en kamp mod AGF, hvor han blev skiftet ind i overtiden. I sommerpausen blev han rykket permanent op i førsteholdstruppen. I december 2020 forlængede han kontrakten med FCK til 31. december 2023. Efter sommerpausen 2021 blev han rykket op i førsteholdstruppen. 

Han scorede sine to første mål for FCK, da han den 29. juli 2021 blev skiftet ind i ved pausen i en kamp mod FC Torpedo-BelAZ Zhodino i Conference League. 

Ved vinterpausen 2021/22 havde Rasmus Højlund opnået i alt 31 kampe for FCK (19 i superligaen, 2 pokalkampe og 10 kampe i Conference League (med 5 scoringer)).

Sturm Graz 
Den 28. januar 2022 blev det offentliggjort, at Højlund har indgået kontrakt med Sturm Graz til 2026. Højlund debuterede for Sturm Graz den 12. februar 2022 og scorede to mål i debuten.

Landshold 
Rasmus Højlund fik debut på U/16-landsholdet den 25. september 2018, på U/17-landsholdet den 4. august 2019 på U/19-landsholdet den 4. september 2021, hvor har indgik i startopstillingen mod Norge, hvor han scorede til 5-0.

Referencer

Eksterne henvisninger 
 

Fodboldspillere fra Danmark
Fodboldspillere fra FC København
Fodboldspillere fra Sturm Graz